open-index/open-wikipedia-markdown huggingface dataset:
पुरा-जलवायुबिज्ञान

**पुराजलवायुबिज्ञान** (अंग्रेजी: Paleoclimatology) बिज्ञान के एक ठो शाखा हवे जे पुराना समय के जलवायु के अध्ययन करे ला, जवना समय के मौसम के यंत्र द्वारा नापल आँकड़ा न मौजूद होखे। पृथिवी के इतिहास में कवना जुग में कइसन जलवायु रहल बा एकर अनुमान लगावे, आँकड़ा जुटावे आ आँकड़ा सभ के बिस्लेषण से ओह दौर के जलवायु के बारे में बतावे के कोसिस करे ला।

काफी हद तक ई बिज्ञान जलवायु बदलाव से संबंधित बाटे, जहाँ जलवायु बदलाव, मनुष्य के पर्यावरण पर परभाव के रूप में जलवायु में होखे वाला अध्ययन आ बिस्लेषण हवे, पुराजलवायु बिज्ञान एही चिंता सभ के कारण जनमल शाखा हवे जे पृथिवी के पूरा इतिहास में भइल जलवायु बदलाव सभ के अध्ययन करे ला ताकि मानव द्वारा होखे वाला जलवायु बदलाव के बिलगा के बूझल जा सके।

हालाँकि, पृथिवी के इतिहास में कई बेर तापमान के भारी उतार चढ़ाव भइल बा आ एकर प्रमाण भी मौजूद रहे आ बर्फानी जुग के कारण के ब्याख्या करे वाला सिद्धांत भी दिहल गइल रहे, 1960 के दशक ले बैज्ञानिक लोग के ई बिस्वास भी ना रहल कि मनुष्य के रहन-सहन से पूरा पृथिवी के जलवायु में बदलाव हो सके ला। स्वान्ते अर्रेनियस 1895 में ई प्रस्तावित कइलेन कि पृथिवी के ताप में कमी के कारण बर्फानी जुग आवे के कारण कार्बनडाईआक्साइड के मात्रा में बदलाव हो सके ला। तबो पृथिवी के प्राचीन काल के जलवायु के बारे में समझे के जरूरत तब ज्यादा समझे जाए लागल जब 1960 के दशक के बाद ई सवाल खड़ा भइल कि मनुष्य के क्रिया-कलाप से जलवायु में बदलाव हो सके ला भा ना।

पुराजलवायुबिज्ञान अपना अध्ययन आ बिस्लेषण खाती कुछ खास किसिम के आँकड़ा सभ के प्रयोग करे ला जिनहन के पुराजलवायु आँकड़ा या *प्रॉक्सी* आँकड़ा भी कहल जाला। एह आँकड़ा सभ के स्रोत, पेड़न के तना मैं मौजूद छल्ला आ समुंद्री जीव जइसे मूँगा के आवास के अध्ययन से ले के आर्कटिक आ अंटार्कटिक क्षेत्र में हजारन साल से जमा हो रहल बरफ के नमूना वगैरह प्रमुख बाटे।


## इहो देखल जाय
* जलवायु बिज्ञान
* जलवायु बदलाव
* बैस्विक गरमाव

## संदर्भ

श्रेणी:जलवायु बदलाव
श्रेणी:जलवायु
श्रेणी:भौतिक भूगोल
नोकिया 3310 (2017)

**नोकिया 3310 (2017)** नोकिया-ब्रांड के मोबाइल फोन बा जवना के एचएमडी ग्लोबल बनवले बा आ जेकर घोषणा फरवरी 2017 में स्पेन के बार्सीलोना सहर में भइल। ई पुरनका नोकिया 3310 के दोबारा अवतार के रूप में प्रस्तुत कइल जा रहल बा, पुरनका मॉडल 2000 के बाद के सुरुआती सालन में बहुत प्रचलित रहल।

एकर भारतीय मॉडल डुअल सिम वाला होखी आ चार गो कलर में लांच कइल जाई।

## इहो देखल जाय
* मोबाइल फोन
* मोटो जी4

श्रेणी:2017 में आइल मोबाइल फोन
भारतीय राष्ट्रपति चुनाव, 2017

भारतीय **राष्ट्रपति चुनाव** सोमार, 17 जुलाई 2017 के भइल, वोट के गिनती आ रिजल्ट के घोषणा 20 जुलाई के भइल। एह चुनाव में राम नाथ कोविंद चुनल गइलें। राष्ट्रपति प्रणब मुखर्जी के कार्यकाल 24 जुलाई के ख़तम हो रहल बा आ कोविंद के कार्यकाल 25 जुलाई 2017 से सुरू होखी।

केंद्र में सत्ताधारी दल, एनडीए के सपोर्ट वाला उमेदवार के रूप में, बिहार के राज्यपाल रामनाथ कोविंद एह चुनाव में बिजई भइलेन जबकि एह चुनाव में उनके सोझा यूपीए आ अन्य बिपक्षी दल सभ के समर्थन वाली मीरा कुमार प्रतिद्वंदी रहली।

## चुनाव
भारत में राष्ट्रपति के चुनाव खातिर एक ठो चुनाव मंडल (इलेक्टोरल कॉलेज) वोट करे ला, एह में संसद के सगरी चुनल गइल प्रतिनिधि लोग आ राज्य सभ के बिधान सभा के सभ चुनल गइल बिधायक लोग सामिल होला। 2017 तक ले, एह  मंडल में 776 एमपी आ 4120 एमएलए लोग बा। वर्तमान कुल वोट 10,98,882 बाने आ आधा के निशान 5,49,442 वोट पर बार। हाल के भइल राज्य बिधान सभा के चुनाव सभ के बाद एनडीए लगभग 20,000 से पाछे बाटे।

राष्ट्रपति के चुनाव के तरीका भारतीय संबिधान के अनुच्छेद 55 में बतावल गइल बा।

## इहो देखल जाय
* भारतीय उप-राष्ट्रपति चुनाव, 2017

## संदर्भ

श्रेणी:भारतीय राष्ट्रपति चुनाव
श्रेणी:2017 में भारत
ट्रिपल एक्स (फिलिम सिरीज)

***ट्रिपल एक्स*** (***xXx***) एगो अमेरिकी एक्शन फिलिम फ्रेंचाइज हवे जे रिच विल्कीस द्वारा बनावल गइल। एह फ्रेंचाइज में मुख्य स्टार विन डीजल आ आइस क्यूब बा लोग आ एह फ्रेंचाइज में अबतक ले तीन गो फिलिम बाड़ी: *[[ट्रिपल एक्स (2002 फिलिम)|ट्रिपल एक्स]]* (2002), *[[ट्रिपल एक्स: स्टेट ऑफ दि यूनियन|ट्रिपल एक्स: स्टेट ऑफ दि यूनियन]]* (2005) आ *[[ट्रिपल एक्स: रिटर्न ऑफ जैन्डर केज|ट्रिपल एक्स: रिटर्न ऑफ जैन्डर केज]]* (2017), आ एक ठो शॉर्ट फिलिम बा: *दि फाइनल चैप्टर: दि डेथ ऑफ जैन्डर केज*। पूरा सीरीज के दुनिया भर में के कमाई $656 मिलियन बा।

### ''ट्रिपल एक्स'' (2002)

ई फिलिम 9 अगस्त 2002 के रिलीज भइल, एह में स्टार एक्टर के रूप में विन डीजल रहलें जे जैन्डर केज के भूमिका कइलेन, अइसन करेक्टर जे थ्रिल आ एक्सट्रीम खेल में रुची वाला रहल, स्टंट करे वाला आ बागी रहल, जेकरा के नेशनल सिक्योरिटी एजेंसी (एनएसए) एगो घातक मिशन पर भेजलस कि मध्य यूरोप में रूसी आतंकबादी सभ के बिचा में जाके उनहन में शामिल हो के जानकारी जुटा सकें। फिलिम में एशिया आर्जेंतो, मार्टन सोकास, आ सैमुएल एल॰ जैक्शन लोग प्रमुख भूमिका में रहल। एकर डाइरेक्टर रॉब कोहेन रहलें जे पहिले *फास्ट एंड फ्यूरियस* के डाइरेक्ट क चुकल रहलें, जेह में विन डीजल के लीद रोल रहल।

### ''ट्रिपल एक्स: स्टेट ऑफ दि यूनियन'' (2005)

ई फिलिम 29 अप्रैल 2005 के रिलीज भइल, एह में आइस क्यूब आ दारियस स्टोन के भूमिका रहल, एगो नया एजेंट के रूप में जे ट्रिपल एक्स प्रोग्राम के आगे बढ़ावे आ ई एजेंट वाशिंगटन डीसी द्वारा भेजल गइल रहे कि कई देशन के नेता सभ में पावर खाती लड़ाई के डिफ्यूज कइल जा सके।

### ''ट्रिपल एक्स: रिटर्न ऑफ जैन्डर केज'' (2017)

फिलिम 20 जनवरी 2017 के रिलीज भइल, आ विन डीजल के वापसी जेंडर केज के रूप में भइल। अपना खुद के निर्वासित क चुकल एजेंट के वापसी के रूप में इनके दुबारा आगमान देखावल गइल। वापसी से पहिले इनके मुअल मानल गइल रहे, बाकी नया आ हाई लेवल के षड्यंत्र में शामिल देश सभ के परिणाम के रूप में इनके दुबारा आगमन भइल।

### भबिस्य
*वेरायटी* मैगजीन के दिहल एगो इंटरभ्यू में विन डीजल कहलें कि पैरामाउंट उनसे संपर्क क चुकल बा कि एह सीरीज में नाया फिलिम बनावल जाय, इहाँ तक कि मई 2017 में शूटिंग खाती डेट रखे के भी बिचार भ गइल बा, हालाँकि, एकरे बाद, एह सीरीज के बारे में कौनों नया खबर ना बा।

## शॉर्ट फिलिम

### ''दि फाइनल चैप्टर: दि डेथ ऑफ जैंडर केज''
साल 2005 में रिलीज भइल डाइरेक्टर्स कट के डीवीडी के साथे, जेह में पहिली फिलिम के कुछ अन्य सीन भी देखावल गइल रहलें जे मूल रिलीज में ना रहलें, एगो छोट फिलिम भी सामिल रहल। एह छोट फिलिम, *दि फाइनल चैप्टर: दि डेथ ऑफ जैंडर केज*, में *xXx: स्टेट ऑफ दि यूनियन* में बर्णित जैंडर केज के मउअत के देखावल गइल रहे।

एह छोट फिलिम में, जैंडर केज के रोल विन डीजल खाती स्टंट करे वाला ख्रिस्तियन लूपो द्वारा कइल गइल रहल आ एह में कहीं चेहरा ना लउके। कुछ पुरान संबाद जरूर विन डीजल के आवाज में रहलें जिनहन के दोबारा इस्तमाल कइल गइल रहल।

## परफार्मेंस आ रिसेप्शन

### बॉक्स ऑफिस परफार्मेंस

### समालोचना आ पब्लिक रिस्पांस

## इहो देखल जाय

* *[[ट्रिपल एक्स: रिटर्न ऑफ जैन्डर केज|ट्रिपल एक्स: रिटर्न ऑफ जैन्डर केज]]*
* विन डीजल

## संदर्भ

श्रेणी:फिलिम सिरीज
ट्रांसफार्मर्स: दि लास्ट नाइट

**ट्रांसफार्मर्स: दि लास्ट नाइट** (Transformers: The Last Knight) साल 2017 में आइल अमेरिकी साइंस फिक्शन फिलिम बा जे ट्रांसफार्मर्स सीरीज के पाँचवीं फिलिम बाटे आ साल 2014 में रिलीज भइल फिलिम *[[ट्रांसफार्मर्स: एज ऑफ एक्सटिंक्शन]]* के सीक्वल हवे। एह फिलिम के डाइरेक्टर माइकल बे बाने आ मुख्य भूमिका में मार्क व्हेल्बर्ग आ स्टैनली तूसी बा लोग। ई फिलिम पैरामाउंट पिक्चर्स द्वारा रिलीज कइल गइल। फिलिम के 2D, 3D, आ IMAX 3D फारमेट में रिलीज कइल गइल।

## संछिप्त कथा
आप्टिमस प्राइम के नामौजूदगी में मानव प्रजाति आ ट्रांसफार्मर सभ के बीच में जुद्ध छिड़ जाला। आपन दुनिया के बचावे खातिर केज यीगर एक ठो एलायंस बनावे लें, बंबलबी के साथ। आक्सफोर्ड इन्वर्सिटी के प्रोफेसर आ खगोलशास्त्री ई जाने के कोसिस करत बाने कि ट्रांसफार्मर सभ काहें बेर-बेर धरती पर आवत रहे लें।

## इहो देखल जाय
* ट्रांसफार्मर्स सीरीज

## संदर्भ

## बाहरी कड़ी

श्रेणी:2017 के फिलिम
श्रेणी:अमेरिकी फिलिम
रकबा के आधार पर भारत के राज्य अउरी संघ राज्यक्षेत्र

नीचे **रकबा के आधार पर भारत के राज्य अउरी संघ राज्यक्षेत्र के लिस्ट** दिहल जात बा जेह में साल 2011 के जनगणना के आधार पर भारत के 29 गो राज्य आ 7 गो संघ राज्य क्षेत्र (केंद्र शासित प्रदेश) सभ के लिस्ट बा।

## List

*स्रोत:राज्यन के क्षेत्रफल*

The area figures of states and union territories do not add up to area of India because:
* The shortfall of 7 km2. area of Madhya Pradesh and 3 km2. area of Chhattisgarh is yet to be resolved by the  Survey of  India.
* Disputed area of 13 km2. between Puducherry and Andhra Pradesh is neither included in Puducherry nor in Andhra Pradesh.
* Area figures includes the area under occupation by Pakistan and China.  The area includes 13,297+72,971=86,268 km2. of disputed area under occupation of Pakistan, 5,180 km2. of disputed area handed over by Pakistan to China and 37,555 km2 of disputed area under occupation of China.

## इहो देखल जाय
* भारत के राज्य अउरी संघ राज्यक्षेत्र
* जनसंख्या अनुसार भारत के राज्य अउरी संघ राज्यक्षेत्र

## फुटनोट

## संदर्भ
एनजीसी 4414

thumb|alt=NGC 4414|एनजीसी 4414 गैलेक्सी
**एनजीसी 4414** (NGC 4414) एक ठो बिना बाँहदार गेड़ुराइल गैलेक्सी बाटे जे हमनी के सौर मंडल से 6.2 करोड़ अँजोर-बरिस के दूरी पर कोमा बेरेनाइसेस नाँव के नक्षत्रमंडल में मौजूद बा। ई गैलेक्सी में ढेर सारा हिस्सा बाने जे एकरा के गेड़ुरी (स्पाइरल) नियर रूप देलें लेकिन तबो पर अचरज के बात ई बा कि एह में बाँह नियर रचना ना पावल जाले। साल 1974 में एह गैलेक्सी में एक ठो सुपरनोवा, एसएन 1974जी, देखल गइल आ ई अकेल सुपरनोवा रहल जे एह गैलेक्सी में देखल गइल रहल, हालाँकि 7 जून 2013 के एसएन 2013डीएफ खोजल गइल जेकर मैग्निच्यूड 14 नापल गइल।

एह गैलेक्सी के 1995 में हबल दूरबीन से देखल गइल रहल, एह मिशन में कई ठे गैलेक्सी सभ के हमनी के सौर मंडल से दूरी अंदाजे के कोसिस कइल गइल रहल। दुबारा 1999 में हबल हेरिटेज प्रोग्राम के तहत फिर एकर अध्ययन कइल गइल। एह गैलेक्सी के बाहरी हिस्सा निलाहूँ रंग के लउकेला काहें कि एह बाहरी हिस्सा में लगातार नया तारा सभ के निर्माण हो रहल बाटे।

एनजीसी 4414 के एक ठो अउरी बिसेसता इहो बा कि ई बहुत अकेल गैलेक्सी हवे आ एकरा आसपास अउरी गैलेक्सी सभ ना देखल गइल बाड़ी। भूतकाल में एकर अन्य कवनों गैलेक्सी के साथे कौनों तरह के क्रिया-प्रतिक्रिया भइल होखे एहू बात के कवनों परमान ना पता चले ला। ई स्टारबर्स्ट गैलेक्सी होखे के बावजूद एटोमिक आ मॉलिक्यूलर गैस के मामिला में बहुत धनी गैलेक्सी बाटे। एटामिक गैस के बिस्तार एह गैलेक्सी के पलेट नियर हिस्सा के बाहर तक ले पर्याप्त मात्रा में पावल जाला।

## इहो देखल जाय
* गैलेक्सी
* सौरमंडल

## नोट


## संदर्भ

श्रेणी:गैलेक्सी
श्रेणी:अंतरिक्ष
मार्क वालबर्ग

**मार्क रॉबर्ट माइकल वालबर्ग** (Mark Robert Michael Wahlberg; जनम 5 जून 1971) एक ठो अमेरिकी एक्टर, फिलिम प्रोड्यूसर, बिजनेसमैन, भूतपूर्व मॉडल आ रैपर बाने।

## संदर्भ

श्रेणी:अमेरिका के लोग
श्रेणी:अमेरिकी फिलिम एक्टर
श्रेणी:1971 में जनम
श्रेणी:जियत लोग
कुमारकोम लेक रिजॉर्ट

**कुमारकोम लेक रिजॉर्ट** कुमारकोम नॉर्थ पोस्ट की शांत माहौल में आइल बा।

## स्थान

इ रिसोर्ट कोट्टयम रेलवे स्टेशन से लगभग 15 किमी दूर और कोचीन अंतर्राष्ट्रीय हवाई अड्डा से 72 किमी दूर, नेडुम्बसेरी में बा। इ  रिसॉर्ट एइसन जगह प बा जहाँ प्रकृति एकर चुंबन ले ले और एकरी अलावा, वेंबनाद झील, केरल बॅकवाटर और कुमारकोम पक्षी अभयारण्य जैसन स्थान एकरी नजदीक आइल बान स। कुमारकोम लेक रिज़ॉर्ट कईगो पिकनिक स्थल जैसे वाइकम बीच, पैतिरमानल द्वीप और अरुविककुशी झरना जैसन स्थान प आसान पहुँच प्रदान करेला।

कुमारकोम लेक रिजॉर्ट चार साल ले भारत की अग्रणी रिसॉर्ट के रूप में प्रशंसित वर्ल्ड ट्रैवल अवार्ड क विजेता रही चुकल बा। एकरी आलावा एके समय समय प निम्नलिखित पुरस्कारन आ सम्मान से नवाजल गइल बा:

* केरल 2014 की राज्य पर्यटन पुरस्कार में केरल क सर्वश्रेष्ठ पांच सितारा होटल की रूप में सम्मानित कईल गइल

* भारत की प्रमुख रिसॉर्ट के रूप में विश्व यात्रा पुरस्कार 06-07, 07-08, 09-10 और 11-12 क विजेता।

* एशियाई वास्तुकला उत्कृष्टता पुरस्कार खातिर नामांकित

* यात्रा और अवकाश द्वारा एशिया क शीर्ष 50 रिसॉर्ट्स में से एगो।

* कोंडे नेस्ट ट्रेवलर्स रीडर्स पोल में शीर्ष 100 रिसॉर्ट्स में से एगो।

* वाल स्ट्रीट जर्नल द्वारा प्रशंसित 'प्लेस फॉर अ हॉलिडे पेम्पर'

* भारत में शीर्ष पांचगो लक्जरी होटल में से एगो: अतुल्य भारत, सितंबर-अक्टूबर 2004।

* टीटीएफ बैंगलोर में अनोखा अवकाश संपत्ति खातिर पुरस्कार जीतलस

* 'बेस्ट न्यू प्रोडक्ट' की रूप में SATTE पुरस्कार विजेता 06 - 07

## संदर्भ

श्रेणी:होटल
देसी मुर्गा

**देसी मुर्गा** या **मुर्गा** या **चिकन** *(Gallus gallus domesticus)*, जंगली मुर्गा सभ के पालतू बनावल प्रजाति हवे जेकरा के अंडा आ माँस खातिर पोसल जाला। ई दुनिया के सभसे प्रचलित मांसाहार में से एक बा। इनहने के एक ठो खास नसल ब्रायलर मुर्गा हवे जे मुर्गी फारम सभ में मुख्य रूप से माँस खातिर पोसल जाला।

## इहो देखल जाय
* मुर्गा
* जंगली मुर्गा
* कड़कनाथ
* भारत के चिरई

श्रेणी:भारत के चिरई
मुर्गा

**मुर्गा** (Rooster, Cockerel चाहे Cock) मुर्ग बंस के एक ठो चिरई हवे। जीव बिज्ञान के बर्गीकरण के हिसाब से एकर कई ठे प्रजाति आ उपप्रजाति पावल जाली स, हालाँकि, आमतौर पर **मुर्गा** बचन के परजोग देसी मुर्गा के नर खातिर कइल जाला। मादा के **मुर्गी** कहल जाला।

जंगली मुर्गा के एक ठो खास प्रजाति लाल जंगली मुर्गा के पालतू प्रजाति के देसी मुर्गा कहल जाला।

## इहो देखल जाय
* देसी मुर्गा
* जंगली मुर्गा
* ब्रायलर मुर्गा

श्रेणी:चिरई
ब्रायलर मुर्गा

**ब्रायलर मुर्गा** या **ब्रायलर चिकन** एक तरह के मुर्गा हवे जे खास तौर पर ब्यापारिक तौर पर माँस खातिर बिकसित कइल गइल बा। वास्तव में ई देसी मुर्गा के एक ठो वेरायटी भा ब्रीड हवे, देसी मुर्गा खुद लाल जंगली मुर्गा आ मटियाहूँ जंगली मुर्गा के पालतू बना लिहल प्रजाति हवे।

ब्रायलर के टिपिकल रंग सफेद होला, आ पाँख के नीचे पियराहूँ रंग के चमड़ी होला।

मुर्गी फारम (पोल्ट्री) में पाँच से सात हप्ता के उमिर में ई काटे लायक तइयार हो जाला।

## इहो देखल जाय
* ब्रायलर इंडस्ट्री
* देसी मुर्गा
* मुर्गा
* मुर्गा (खाना)

श्रेणी:मुर्गा
श्रेणी:नसल
जंगली मुर्गा

**जंगली मुर्गा** भारतीय उपमहादीप आ दक्खिन-पूरब एशिया में पावल जाए वाली चार ठो मुर्गा प्रजाति सभ के एकट्ठा नाँव हवे।

एह में सामिल बाने:

* लाल जंगली मुर्गा
* मटियाहूँ जंगली मुर्गा
* हरियर जंगली मुर्गा
* श्री लंकाई जंगली मुर्गा

इनहन में से लाल जंगली मुर्गा आ मटियाहूँ जंगली मुर्गा के मेल से पैदा भइल प्रजाति के पोसुआ बना लिहल गइल जिनहन के देसी मुर्गा (चिकन) कहल जाला। आज ई दुनिया के सभसे प्रमुख मांसाहार में शामिल बा।

## इहो देखल जाय
* देसी मुर्गा
* भारत के चिरई

## संदर्भ

श्रेणी:भारत के चिरई
मुर्गा (खाना)

**मुर्गा** या **चिकन** एक ठो प्रचलित मांसाहार हवे। देसी भा ब्रायलर मुर्गा सभ के मीट (माँस) के बिबिध तरीका से पकावल आ खाइल जाला। वर्तमान समय में ई दुनिया के सभसे प्रचलित पोल्ट्री उत्पाद बाटे।

## इहो देखल जाय
* देसी मुर्गा
* मुर्गा

श्रेणी:खाना
ब्रायलर इंडस्ट्री

**ब्रायलर इंडस्ट्री** एक तरह के उद्योग हवे जेह में मुर्गा सभ के पोसे आ माँस खातिर तइयार करे के काम होला।

## इहो देखल जाय
* ब्रायलर मुर्गा
* देसी मुर्गा
* चिकन

श्रेणी:पोल्ट्री
खसरा रोग

**खसरा** भा **मीसल्स** एक तरह के रोग होला जे वायरस द्वारा होला। एह में सुरुआत में सर्दी, नाक बहल, बोखार होला। उचित इलाज न होखे पर ई जानलेवा भी हो सके ला।

आधुनिक समय में खसरा के टीका के बिकास के कारण एह बेमारी के प्रकोप बहुत कम हो गइल बा आ कम बिकसित इलाका में ई बेमारी सीमित बा। तब पर भी दुनिया में ई एक ठो महामारी के रूप में देखल जाला।

श्रेणी:रोग
शजरा

**शजरा** भारत आ पाकिस्तान में इस्तमाल होखे वाला एक तरह के कानूनी दस्तावेज हवे। ई कौनों गाँव के जमीन के नक्शा होला जेह में जमीन के कई छोट-छोट टुकड़ा में बाँट के हर एक के एक ठो नंबर दिहल गइल रहे ला। 

शजरा के खसरा के साथ मिला के देखल जाला। खसरा में हर नंबर के रकबा, मिल्कियत, फसल वगैरह के जानकारी रजिस्टर के रूप में दर्ज होले। ई पड़ताल के काम आ रजिस्टर में दर्ज करे के काम पटवारी करे ला।

केहू परिवार के मुखिया के सगरी खसरा सभ के एकट्ठा जानकारी के खतौनी कहल जाला।

## इहो देखल जाय
* खसरा
* भूलेख

श्रेणी:भारत में जमीन कानून
श्रेणी:जमीन उपयोग
माइक्रोसाफ्ट

**माइक्रोसॉफ्ट कॉर्पोरेशन** (ऍमएस) एक ठो अमेरिकी मल्टीनेशनल कंपनी बा। ई बिबिध प्रकार के सॉफ्टवेयर, हार्डवेयर उत्पाद बनावे खातिर पूरा बिस्व में परसिद्ध बाटे।

माइक्रोसॉफ्ट के सभसे प्रसिद्ध उत्पाद में माइक्रोसॉफ्ट विंडोज नाँव के ऑपरेटिंग सिस्टम, माइक्रोसॉफ्ट ऑफिस नाँव के एप्लीकेशन सॉफ्टवेयर, इंटरनेट एक्स्प्लोरर, एज वेबब्राउजर वगैरह बाने।

श्रेणी:सॉफ्टवेयर
श्रेणी:अमेरिकी कंपनी
श्रेणी:मल्टीनेशनल कंपनी
मीरा कुमार

**मीरा कुमार** (31 मार्च 1945) एक ठो भारतीय राजनीतिज्ञ बाड़ी जे पंद्रहवां लोकसभा खातिर निर्बिरोध स्पीकर चुनल गइल रहली आ 2017 के राष्ट्रपति चुनाव खातिर बिपक्षी दल सभ द्वारा उमेदवार घोषित कइल गइल रहली बाकी एह चुनाव में उनके जीत ना मिल पावल।

## सुरुआती जिनगी
मीरा कुमार प्रसिद्ध कांग्रेसी नेता बाबू जगजीवन राम आ स्वतंत्रता खातिर संघर्ष करे वाली इंद्राणी देवी के लड़की हई। मीरा के जनम 31 मार्च 1945 के बिहार के आरा जिला में भइल।

मीरा के सुरुआती पढ़ाई विल्हेम गर्ल्स स्कूल, देहरादून में आ एकरे बाद महारानी गायत्री देवी गर्ल्स पब्लिक स्कूल, जयपुर में भइल। कुछ समय खातिर ऊ बनस्थली बिद्यापीठ में पढ़ली। एमए आ एलएलबी के डिग्री ऊ दिल्ली विश्वविद्यालय के इंद्रप्रस्थ कॉलेज आ मिरांडा हाउस से लिहली। बनस्थली बिद्यापीठ से उनके 2010 में डाक्टरेट के मानद उपाधि भी मिलल।

## कैरियर
मीरा कुमार वकालत पास हई बाकी उनके खुद के कहनाम बा कि ऊ वकालत करे कचहरी कबो ना गइली। साल 1985 में ऊ पहिली बेर उत्तर प्रदेश के बिजनौर से चुनाव लड़ली आ सांसद बनली। 1990 में कांग्रेस कार्यकारणी के सदस्य बनली आ 1996, 1998 आ 2004 में सांसद बनली। 2004 में गठित मंत्रिमंडल में उनके सामाजिक न्याय मंत्री बनावल गइल।

साल 2009 में गठित लोग सभा में इनका निर्बिरोध स्पीकर चुनल गइल आ भारतीय संसद के पहिली महिला स्पीकर बनली आ साल 2014 ले एह पद पर रहली।

## राष्ट्रपति उमेदवार
22 जून 2017 के एक ठो संजुक्त बैठक में विपक्ष के नेता लोग मीरा कुमार के 2017 के राष्ट्रपति चुनाव खातिर उमेदवार के रूप में चुनल। बैठक में शरद पवार इनका नाँव के प्रस्ताव कइलें आ मायावती इनके समर्थन कइली। मीरा कुमार 27 जून के आपन पर्चा भरिहें। एह चुनाव खातिर उनके प्रतिद्वंदी रामनाथ कोविंद होखिहें जिनके केंद्र में सत्ताधारी पक्ष आपन उमेदवार बनावल। 20 जुलाई के चुनाव के रिजल्ट घोषित भइल, एह चुनाव में रामनाथ कोविंद बिजई रहलें।

## इहो देखल जाय
* भारतीय राष्ट्रपति चुनाव, 2017

## संदर्भ

## बाहरी कड़ी
* मीरा कुमार के जीवनी, भारत सरकार क पोर्टल 

श्रेणी:जियत लोग
श्रेणी:1945 में जनम
श्रेणी:बिहार के लोग
श्रेणी:भारत के लोग
गूगल

**गूगल** एगो अमेरिकी मल्टीनेशनल टेक्नोलॉजी कंपनी बा। ई इंटरनेट-संबंधी बिबिध प्रकार के सर्विस आ चीज उपलब्ध करावे ले। एह में ऑनलाइन परचार, खोज, क्लाउड कंप्यूटिंग, सॉफ्टवेयर, आ हार्डवेयर सामिल बा। गूगल के स्थापना साल 1998 में लैरी पेज आ सर्जी ब्रिन के द्वारा कइल गइल जब ऊ दुनों लोग पीऍचडी के बिद्यार्थी रहल। वर्तमान में इनहन लोग के पास कुल 14 प्रतिशत शेयर बा आ ई लोग सुपरवोटिंग स्टॉक के जरिये 56 प्रतिशत वोटिंग पावर रखे ला। पहिले ई पूरा तौर पर निजी कंपनी रहल। सुरुआती पब्लिक ऑफर के 19 अगस्त 2004 के सुरू कइल गइल आ गूगल अपना नया हेडक्वार्टर में गइल। गूगल के एह नवका हेडक्वार्टर के नाँव गूगलप्लेक्स बा आ ई कैलिफोर्निया के माउंटेन व्यू इलाका में स्थित बा। अगस्त 2015 में गूगल अपना के दोबारा स्ट्रक्चरिंग कइलस। एकरा बाद सुंदर पिचाई एकर सीईओ बनलें। लैरी पेज अल्फाबेट के सीइओ बनलें।

इंटरनेट के वेबसाइट सभ के रैंकिंग बतावे वाली कंपनी अलेक्सा के आँकड़ा के मोताबिक गूगल दुनिया के सभसे ढेर विजिट कइल जाये वाली साइट बाटे। टॉप 100 में भी एकर कई गो सर्विस शामिल बाड़ी, उदाहरण खातिर यूट्यूब आ ब्लॉगर।  

## इहो देखल जाय
* यूट्यूब
* याहू

## संदर्भ

श्रेणी:अमेरिकी कंपनी
मुर्गा (बहुअर्थी)

**मुर्गा** शब्द के नीचे दिहल कई अरथ हो सके ला:

;आम नाँव:
* मुर्गा - चिरई के एक ठो आम नाँव, आमतौर पर देसी मुर्गा के नर के कहल जाला आ कौनों भी प्रजाति के मुर्गा के नर के कहल जा सके ला।
* देसी मुर्गा - पालतू मुर्गा, जे जंगली मुर्गा सभ के पोसुआ प्रजाति हवे।
* ब्रायलर मुर्गा - देसी मुर्गा के खास ब्रीड जेकरा ब्याव्सायिक रूप से माँस खातिर पोल्ट्री में पालल जाला।
* जंगली मुर्गा - कई ठे मुर्गा प्रजाति सभ के सामूहिक नाँव जे जंगल में पावल जालीं।

;जीवबिज्ञान/चिरई बिज्ञान के हिसाब से प्रजाति:

* लाल जंगली मुर्गा *(गैलस गैलस)* - जंगली मुर्गा के एक ठो प्रजाति
* सलेटी जंगली मुर्गा  - जंगली मुर्गा के एक ठो प्रजाति
* श्रीलंकाई जंगली मुर्गा  - जंगली मुर्गा के एक ठो प्रजाति
* हरियर जंगली मुर्गा  - जंगली मुर्गा के एक ठो प्रजाति

;भोजन के चीज

* चिकन - देसी भा ब्रायलर मुर्गा के माँस से बनल पकवान
* तंदूरी चिकन - चिकन के खास पकवान
* रोस्टेड चिकन - चिकन के खास पकवान
खसरा

**खसरा** भा **ख़सरा** भारत आ पाकिस्तान में इस्तमाल होखे वाला एक तरह के कानूनी दस्तावेज हवे जेहमें जमीन आ फसल के बिबरन लिखल रहे ला। आमतौर पर ई शजरा (जमीन के नकसा) के साथ मिला के देखल जाला, आ एह में खेत के आकार, खेत के उपजाऊपन, मिलिकियत (के-के मालिक बा) आ केकर केतना हिस्सा बा, कवन फसल बोअल जाले, वगैरह के डिटेल में जानकारी दर्ज रहे ला।

## खतौनी
**खतौनी** भा **ख़तौनी** केहू ब्यक्ति (परिवार के मुखिया) के नाँव दर्ज जमीन के सगरी खसरा सभ के एकट्ठा दस्तावेज हवे। ई भारत आ पाकिस्तान में जमीन संबंधी एगो कानूनी दस्तावेज होला। 

हर किसान के ओकरा जमीन संबंधी जानकारी जे पटवारी के रजिस्टर में खसरा के रूप में दर्ज कइल गइल होले, माँगे पर खतौनी के रूप में उपलब्ध करावल जाले। कुछ जगह एकरा के किसान बही कहल जाला।

वर्तमान समय में भारत के अधिकतर राज्यन के जमीन संबंधी रेकार्ड राज्यन के डिजिटल पोर्टल से डाउनलोड कइल जा सकत बाने; एह पोर्टल सभ के भूलेख नाँव दिहल गइल बाटे।

## इहो देखल जाय
* भूलेख
* शजरा
* खतौनी
* पटवारी
* बाँगर आ खादर

श्रेणी:भारतीय कानून
श्रेणी:जमीन उपयोग
फेसबुक

**फेसबुक** लाभ-खातिर काम करे वाली (फॉर प्रॉफिट), एक ठो अमेरिकी कंपनी बा। वर्तमान में ई मेटा प्लेटफ़ॉर्म्स के एगो प्रोडक्ट आ ब्रांड के रूप में काम क रहल बाटे। ई सोशल नेटवर्किंग के सुबिधा उपलब्ध करावे ले। एकर स्थापना मार्क जकरबर्ग द्वारा कइल गइल रहे। 4 फरवरी 2004 के जब एकर स्थापना भइल, कुछ बिद्यार्थी लोग खातिर रहल। बाद में अन्य विश्वविद्यालय सभ के बिद्यार्थी लोग खातिर भी एकरा के उपलब्ध करावल गइल। साल 2006 के बाद से ई सभका खातिर खोल दिहल गइल आ लोकल कानून अगर बाधक न होखे तब 13 साल से अधिक उमिर वाला केहू भी ब्यक्ति आपन प्रोफाइल आ पन्ना बना सकत बाटे।

फरवरी 2012 के बाद ई कंपनी आपन आइपीओ सुरू कइलस आ शेयर पब्लिक द्वारा खरीदल जा सके लें।

## इहो देखल जाय
* गूगल
* पिनटेरेस्ट

श्रेणी:अमेरिकी कंपनी
श्रेणी:सोशल नेटवर्किंग वेबसाइट
श्रेणी:सोशल मीडिया
श्रेणी:सोशल नेटवर्किंग सर्विस
याहू!

**याहू!** एगो वेब सर्विस उपलब्ध करावे वाला हवे जेकर मालिकाना वेरिजोन कम्युनिकेशन्स के लगे बा। एकर मुख्यालय सनीविले, कैलिफोर्निया में बा। मूल कंपनी के स्थापना जेरी यंग आ डेविड फिलो द्वारा जनवरी 1994 में कइल गइल रहल आ 2 मार्च 1995 के एनकार्पोरेशन भइल। नब्बे के दशक में इंटरनेट के दुनिया में याहू सभसे आगे के कंपनी सभ में से एक रहल। मारिसा मेयर, गूगल के एगो भूतपूर्व एक्सीक्यूटिव, जून 2017 ले गूगल के सीईओ रहली।

## इहो देखल जाय
* गूगल

## संदर्भ

श्रेणी:वेबसाइट
वल्ड वाइड वेब

***वल्ड वाइड बेब*** (World Wide Web) आ **WWW** एगो गयान आ जनकारी के दुनिया हवे जेह में बिबिध परकार के दस्तावेज आ बेब सनसाधन सभ *[[यूनिफ़ॉर्म रिसोर्स लोकेटर]] ([[यूआरएल]])* दवारा पहिचानल जालेन, *[[हाइपरटेक्स्ट प्रोटोकॉल]]* दवारा आपस में जुड़ल रहेलेन, आ इंटरनेट के से इनहन ले पहुँचल जा सकेला। अंग्रेज बैज्ञानिक टीम बर्नर्स ली एकर खोज 1989 में कइले रहुवेन आ जब ऊ स्विट्जरलैंड में सर्न में नियुक्त रहलें, 1990 में वेब ब्राउजर खातिर प्रोग्राम लिखलेन। 1991 में एकरा के सर्न से बाहर रिलीज कइल गइल आ अगस्त 1991 में ई इंटरनेट पर पबलिक खातिर उपलध भइल।

आजू के इन्फार्मेशन जुग के बनावे में ब*ल्ड बाइड बेब* के बहुत महतव आला जोगदान रहल बा। बरतमान में करोड़ों लोग एही से इंटरनेट के साथ जुड़ल बा।

## इहो देखल जाय
* इंटरनेट
* ई मेल
* गूगल


श्रेणी:इंटरनेट
यूट्यूब

**यूट्यूब** () इंटरनेट प बीडियो होस्ट करे वाली एगो अमेरिकी वेबसाइट बा। एकर मुख्यालय अमेरिका के कैलिफोर्निया में सान ब्रूनो नाँव के जगह पर बाटे। एह सेवा के सुरुआत फरवरी 2005 में भइल आ साल 2006 में गूगल एकरा के US$1.65 बिलियन में खरीद लिहलस तबसे गूगल के सब्सिडरी कंपनी के रूप में काम क रहल बाटे।

ई साइट अपना प्रयोगकर्ता लोग के बीडियो अपलोड करे, रेट देवे, साझा करे, फेवरिट लिस्ट में जोड़े, रिपोर्ट करे, कमेंट करे आ अन्य प्रयोगकर्ता लोग के सबस्क्राइब करे के सुबिधा उपलब्ध करावे ले। ई सेवा *WebM*, *H.264/MPEG-4 AVC*, आ *एडोब फ्लैश* टेक्नोलॉजी के इस्तेमाल द्वारा बिबिध प्रकार के बीडियो सभ देखावे ले। उपलब्ध बीडियो सभ में, बीडियो क्लिप, टीवी शो के क्लिप, म्यूजिक बीडियो, छोट फिलिम, फिलिम के प्रोमो, डाकुमेंटरी फिलिम, बीडियो ब्लॉग आ पढ़ाई से संबंधित चीज सामिल बा। इसमें किसी दूसरे के द्वारा डाली गयी चीज फिर से डालने पर कापी राईट भी दिया जाता है 

## इहो देखल जाय
* गूगल

## संदर्भ

श्रेणी:इंटरनेट
श्रेणी:सोशल मीडिया
श्रेणी:इंटरनेट संस्कृति
लिंक्डइन

***लिंक्डइन*** (*LinkedIn*; उच्चारण: , लिंक्ट इन) एगो बिजनेस आ रोजगार पर केंद्रित सोशल नेटवर्किंग सर्विस बा जे वेबसाइट आ मोबाइल एप के माध्यम के चल रहल बा।  एकर स्थापना 28 दिसंबर 2002 के भइल आ ई 5 मई 2003 के लॉन्च कइल गइल। एकरा मुख्य उपयोग प्रोफेशनल नेटवर्किंग खातिर होला, जेह में रोजगार देवे वाला लोग नोकरी आ जॉब के जानकारी पोस्ट क सके ला जबकि जे लोग नोकरी आ जॉब खोज रहल बा ऊ आपन सीवी लोड क सके ला। 2015 तक से कंपनी के सभसे ढेर आगम अपना सदस्य लोग के जानकारी बेचे से रहल। सितंबर 2016 ले, एह पर 467 मिलियन (46.7 करोड़) बन चुकल रहलें जेह में खाता 106 मिलियन सक्रिय रहे। अप्रैल 2017 तक ले लिंक्डइन पर कुल 200 देसन के 500 मिलियन सदस्य लोग रहल। 

## कंपनी ओभरभ्यू
माउंटेन व्यू, कैलिफोर्निया में स्थापित लिंक्डइन के मुख्यालय वर्तमान में सनीवेल, कैलिफोर्निया में बा आ एकर 33 गो ग्लोबल ऑफिस बाड़ें। मई 2020 में कंपनी के लगभग 20,500 कर्मचारी रहलें।

लिंक्डइन के सीईओ रयान रोस्लान्स्की बाड़े। लिंक्डइन के सीईओ रहल जेफ वेनर अब कार्यकारी अध्यक्ष बाड़न। लिंक्डइन के संस्थापक रीड हॉफमैन एह बोर्ड के अध्यक्ष बाड़ें। एकर फंडिंग सिकोइया कैपिटल, ग्रेलॉक, बैन कैपिटल वेंचर्स, बेसेमर वेंचर पार्टनर्स आ यूरोपीय फाउंडर्स फंड द्वारा कइल जा रहल बाटे। लिंक्डइन मार्च 2006 में मुनाफा कमाए तक पहुँचल। जनवरी 2011 से कंपनी के कुल 103 मिलियन डॉलर के निवेश मिलल रहे।

द न्यूयॉर्क टाइम्स के अनुसार, अब अमेरिकी हाई स्कूल के छात्र लोग लिंक्डइन प्रोफाइल बना रहल बा जेह में ऊ लोग अपना कॉलेज एप्लीकेशन सभ के साथ सामिल कइल करे ला। अमेरिका में स्थित ई साइट, 2013 ले, 24 गो भाषा सभ में उपलब्ध बा। लिंक्डइन जनवरी 2011 में शुरुआती पब्लिक ऑफरिंग खातिर दावा दाखिल कइलस आ मई में आपन पहिला शेयर के कारोबार कइलस, एनवाईएसई के चिन्ह "एलएनकेडी" के तहत।

## इहो देखल जाय
* फेसबुक
* ट्विटर
* गूगल

## संदर्भ

श्रेणी:सोशल नेटवर्किंग सर्विस
श्रेणी:सोशल मीडिया
श्रेणी:अमेरिकी कंपनी
इंस्टाग्राम

**इंस्टाग्राम** चाहे **इन्स्टाग्राम** (), संछेप में **इन्स्टा** चाहे **इंस्टा** (Insta) फोटो चाहे बीडियो साझा करे खातिर इंटरनेट आधारित एगो एप्लीकेशन बाटे जे मोबाइल, डेस्कटॉप, आ लैपटॉप पर चलावल जा सके ला। ई अपना यूजर लोग के कौनों फोटो के प्राइवेट में भा पब्लिक में साझा करे के मोका उपलब्ध करावे ला। एह प्लेटफ़ॉर्म प फोटो आ बीडियो के ऊपर फिल्टर इस्तेमाल कइल जा सके लें, हैशटैग के मदद से इनहन के ग्रुप कइल जा सके ला, आ भूगोलीय लोकेशन के हिसाब से आपस में संबंधित कइल जा सके ला। पोस्ट सभ के सार्वजनिक रूप से भा पहिले से मंजूर फॉलोअर लोगन के साथे शेयर कइल जा सकेला। प्रयोगकर्ता लोग टैग आ लोकेशन के हिसाब से अन्य प्रयोगकर्ता लोग के सामग्री ब्राउज क सके ला, ट्रेंडिंग सामग्री देख सके ला, जइसे कि फोटो आ अन्य प्रयोगकर्ता लोग के फॉलो क के आपन सामग्री के निजी फीड में जोड़ सके ला। मेटा संचालित इमेज केंद्रित सोशल मीडिया प्लेटफॉर्म, इ आईओएस, एंड्रॉयड, विंडोज 10, अउरी वेब प उपलब्ध बा। यूजर बिल्ट-इन फिल्टर अउरी बाकी टूल के इस्तेमाल क के फोटो खींच के संपादित क सकतारे, ओकरा बाद फेसबुक जईसन अवुरी सोशल मीडिया प्लेटफॉर्म प शेयर क सकतारे। ई अंग्रेजी, स्पेनिश, फ्रेंच, कोरियाई, आ जापानी समेत कुल 32 ठे भाषा सभ के सपोर्ट करे ला।

एकर निर्माण केविन सिस्ट्रोम आ मार्क कीगर द्वारा कइल गइल आ साल 2010 में लॉन्च कइल गइल। सुरू में ई आइओएस ऑपरेटिंग सिस्टम खातिर फ्री एप के रूप में लॉन्च भइल रहे, दू साल बाद ई एंड्रॉइड ऑपरेटिंग सिस्टम खातिर लॉन्च कइल गइल। एकरा बाद नवंबर 2012 में वेबसाइटो के रूप में लॉन्च भइल। अप्रैल 2012 में फेसबुक इंक एह सेवा के लगभग 1 बिलियन अमेरिकी डॉलर के नकदी आ स्टॉक में खरीद लिहलस। इंस्टाग्राम के एंड्रॉयड वर्जन अप्रैल 2012 में रिलीज भइल, एकरे बाद नवंबर 2012 में फीचर-लिमिटेड डेस्कटॉप इंटरफेस, जून 2014 में फायर ओएस ऐप आ अक्टूबर 2016 में विंडोज 10 खातिर ऐप आइल।अक्टूबर 2015 ले, 40 बिलियन से ढेर फोटो अपलोड हो गइल रहे। हालाँकि, अक्सर एकरे सफलता आ परभाव खातिर इंस्टाग्राम के प्रशंसा कइल जाला, किशोर लोग के मानसिक स्वास्थ्य, एकरे नीति आ इंटरफेस में बदलाव, एकरे कथित सेंसरशिप, आ यूजर लोग द्वारा अपलोड कइल गइल गैरकानूनी आ अनुचित सामग्री के नकारात्मक रूप से प्रभावित करे खातिर एकर आलोचनो कइल गइल बा।

## इहो देखल जाय
* फ्लिकर
* फेसबुक
* वाट्सएप
* मेटा प्लेटफॉर्म्स
* एक्स (सोशल नेटवर्क)

## संदर्भ

श्रेणी:सोशल मीडिया
वाट्सएप

**वाट्स एप मैसेंजर** (WhatsApp Messenger) एगो फ्री सॉफ्टवेयर हवे जे स्मार्टफोन पर एप्लीकेशन के रूप में चले ला आ तुरंत सनेसा भेजे के सुबिधा देला। ई इंटरनेट के इस्तेमाल क के तुरंत सनेसा (पाठ के रूप में) भेजे, कॉल करे, बीडियो काल करे, फोटो, एनीमेशन, डाकुमेंट, प्रयोगकर्ता के लोकेशन आ फोन कांटेक्ट भेजे के सुबिधा देला। एकरा खातिर पहिचानक के रूप में सेलुलर फोन के नंबर के इस्तेमाल करे ला। ई एप्लीकेशन मोबाइल यंत्र सभ प चले ला हालाँकि, एकरा के डेस्कटॉप कंप्यूटर से भी एक्सेस कइल जा सके ला, ई सेलफोन नेटवर्क के नंबर सभ के इस्तेमाल क के एक दुसरे से कनेक्ट होखे के सुबिधा देला। मूल रूप में एह सुबिधा के द्वारा दू ब्यक्ति आपस में या कई लोग ग्रुप बना के आपस में संबाद क सकत रहे, सितंबर 2017 में ह्वाट्सएप द्वारा घोषणा कइल गइल कि अब एगो नया बिजनेस प्लेटफार्म के जरिये कंपनी सभ एकरे द्वारा कस्टमर केयर सुबिधा भी उपलब्ध करा सके लीं वाट्सएप पर भेजल जाए वाला सगरी डेटा (सनेसा, फोटो, बीडियो, फाइल वगैरह) एंड-टू-एंड एनक्रिप्शन के इस्तेमाल से सुरक्षित होखे ला।

वाट्सएप के ज्यादातर उपभोक्ता माउंटेन व्यू, कैलिफोर्निया में स्थित *वाट्सएप इंक॰* द्वारा बनावल गइल रहलें हालाँकि, फरवरी 2014 में एकरा के फेसबुक द्वारा लगभग US$19.3 बिलियन (अरब) अमेरिकी डालर में कीन लिहल गइल। फरवरी 2016 ले, वाट्स एप के प्रयोगकर्ता आधार (यूजर बेस) लगभग एक अरब हो चुकल रहल आ एह तरीका से ई आभासी (वर्चुअल) समुदाय सभ में सभसे पापुलर, या आसान भाषा में अपना समय के सभसे पापुलर मेसेजिंग एप बन चुकल रहल। वाट्स एप के बढ़ती कई देसन में तेजी से भइल जेह में ब्राजील, भारत आ यूरोप के बहुत बड़ा हिस्सा सामिल बा।

## प्रयोगकर्ता सांख्यिकी
22 अप्रैल 2014 तक ले, वाट्सएप के लगभग 500 मिलियन से ढेर माहवार सक्रिय प्रयोगकर्ता रहलें, 700 मिलयन फोटो आ 100 मिलियन बीडियो रोजाना शेयर कइल जात रहलें, आ हरदिन ई सनेसा सुबिधा 10 बिलियन से ढेर सनेसा हैंडिल क रहल रहे।

24 अगस्त 2014 के, कूम द्वारा ट्विटर पर घोषणा कइल गइल कि पूरा दुनिया भर में वाट्सएप के 600 मिलियन से ढेर सक्रिय प्रयोगकर्ता बाड़ें। ई ऊ समय रहल जब रोज 25 मिलियन प्रयोगकर्ता लोग वाट्स एप से हर महीना जुड़ रहल रहे, यानी कि 833,000 सक्रिय प्रयोगकर्ता रोज जुड़ रहल रहे। कुल दुनिया के 10%, मने कि 65 मिलियन प्रयोगकर्ता लोग के साथ भारत एह मामिला में नमर एक प रहल।

मई 2017 ई रिपोट कइल गइल कि वाट्स एप के प्रयोगकर्ता लोग औसतन 646 साल के समय के बराबर समय बीडियो काल में बिता रहल रहे मने कि 340 मिलियन मिनट रोज एह एप पर बीडियो काल में बितावत रहल।

फरवरी 2017 ले, वाट्सएप के 1.2 बिलियन प्रयोगकर्ता भ चुकल रहे लोग।

## इहो देखल जाय
* स्नैपचैट
* फेसबुक मैसेंजर
* वाइबर
* यूट्यूब
* पिनटेरेस्ट

## संदर्भ

## बाहरी कड़ी

*

श्रेणी:सोशल मीडिया
स्नैपचैट

**स्नैपचैट** (Snapchat) एगो फोटो शेयर करे वाला एप हवे। ई स्मार्टफोन पर चले ला आ एकर निर्माता इवान स्पीगल, बॉबी मर्फी आ रेगी ब्राउन बा लोग। पहिले ई पिकाबू नाँव से खाली आइओएस ऑपरेटिंग सिस्टम (एपल आइफोन खातिर) लॉन्च भइल, जुलाई 2011 में; बाद में सितंबर में एकरा के दोबारा स्नैपचैट के नाँव से लॉन्च कइल गइल।

एकर सभसे बड़ फीचर ई बा कि एकरे द्वारा साझा कइल गइल फोटो सभ अपने आप कुछ समय के बाद डिलीट हो जालीं।

## इहो देखल जाय
* वाट्सएप
* फेसबुक
* फेसबुक मैसेंजर
* वाइबर

## संदर्भ

## बाहरी कड़ी

* 

श्रेणी:सोशल मीडिया
टंबलर

**टंबलर** (Tumblr) एगो माइक्रोब्लागिंग वेबसाइट आ सोशल नेटवर्क बा। एकर स्थापना डेविड कार्प द्वारा 2007 में कइल गइल आ वर्त्तमान में ओथ इंक एकर मालिक कंपनी बा। ई सेवा, प्रयोगकर्ता के कौनों मल्टीमीडिया भा छोटहन ब्लॉग साझा करे के सुबिधा देला। प्रयोगकर्ता लोग अन्य लोग के फालो क सके ला। आपन ब्लॉग के प्राइवेट भी बनावल जा सके ला।

1 जून 2017 ले के आँकड़ा ई बा कि टंबलर पे कुल 34.93 करोड़ ब्लॉग रहल। जनवरी 2016 तक ले एह वेबसाइट के 555 मिलियन प्रति माह देखे वाला रहल ह लोग।

## इहो देखल जाय
* याहू!
* फेसबुक
* वाट्सएप
* ट्विटर

## संदर्भ

## बाहरी कड़ी
* 

श्रेणी:सोशल मीडिया
श्रेणी:माइक्रोब्लॉगिंग सर्विस
पिनटेरेस्ट

**पिनटेरेस्ट** (Pinterest) इंटरनेट आधारित एगो वेबसाइट आ मोबाइल एप्लीकेशन बाटे जे एगो अइसन सॉफ्टवेयर सिस्टम के संचालन करे ला जे वल्ड वाइड वेब पर से जानकारी के खोज करे ला। इस्तेमाल खातिर रजिस्ट्रेशन (खाता खोले) के जरूरत पड़े ला। एह साइट के स्थापना बेन सिल्बरमान, पॉल सियारा आ इवान शार्प द्वारा कइल गइल ह।

एह कंपनी के सीईओ के अनुसार ई सोशल नेटवर्किंग के तरे ना हवे बलुक "आइडिया के कैटलॉग" नियर हवे।

## इहो देखल जाय
* वाट्सएप
* फेसबुक
* फेसबुक मैसेंजर
* वाइबर

## संदर्भ

## बाहरी कड़ी
* 

श्रेणी:सोशल मीडिया
फेसबुक मैसेंजर

**फेसबुक मैसेंजर** (Facebook Messenger) जेकरा कबो-कबो खाली **मैसेंजर** भी कह दिहल जाला फेसबुक द्वारा उपलब्ध करावल जाए वाली तुरंत संदेस सेवा हवे। पहिले एकर नाँव "फेसबुक चैट" रहे बाद में वर्तमान नाँव रखल गइल।

## इहो देखल जाय
* फेसबुक
* वाट्स एप
* टंबलर

## संदर्भ

## बाहरी कड़ी
* 

श्रेणी:सोशल मीडिया
एक्स (सोशल नेटवर्क)

**एक्स** (**X**), जेकरा के पहिले **ट्विटर** भा **ट्विट्टर** (Twitter), के नाँव से जानल जाय, एक ठो माइक्रोब्लॉगिंग आ सोशल नेटवर्किंग सर्विस बा। ई तुरंत भेजल जा सके वाला छोट सनेसा, "ट्वीट" के रूप में, बात साझा करे के मोका उपलब्ध करावे ले। वर्तमान समय में ई दुनियाँ के सभसे बड़हन सोशल मीडिया प्लेटफ़ॉर्म सभ में से एक बा आ सबसे बेसी विजिट कइल जाये वाली साइटो सभ में से एक बाटे।

ई एगो माइक्रोब्लॉगिंग सर्विस हवे। एक ठो *ट्वीट* के साइज 140 कैरेक्टर तक के हो सके ला। ट्वीट पढ़ केहू भी सके ला, बाकिर खुद ट्वीट करे खातिर, केहू के फालो करे खातिर भा केहू द्वारा खुद फालो होखे बदे रजिस्ट्रेशन, मने की खाता खोले, के जरूरत पड़े ला। वेबसाइट आ मोबाइल एप के अलावा ट्वीट रिसीव करे खातिर एसएमएसो के इस्तेमाल कइल जा सके ला।

एक्स के मुख्य कार्यालय सैन फ्रांसिस्को, कैलिफोर्निया में बा आ एकरे अलावा लगभग 25 गो ऑफिस दुनिया के बाकी हिस्सा में छितराइल बाने। एकर पैरेंट कंपनी एक्स कॉर्प. हवे।

## इहो देखल जाय
* फेसबुक
* लिंक्डइन
* टंबलर

## फुटनोट


## संदर्भ

## बाहरी कड़ी
* 

श्रेणी:सोशल मीडिया
श्रेणी:सोशल नेटवर्किंग सर्विस
श्रेणी:सोशल नेटवर्किंग वेबसाइट
श्रेणी:माइक्रोब्लॉगिंग सर्विस
गूगल+

**गूगल प्लस** (जेकरा **Google+** के रूप में लिखल जाला) इंटरनेट पर आधारित एगो सोशल नेटवर्किंग सर्विस बाटे। ई गूगल के द्वारा संचालित कइल जाला आ मालिकाना भी गूगल के लगे बा।

गूगल के ई चउथी सोशल नेटवर्किंग सुबिधा हवे, सुरुआती दौर में एकर तेजी से बढ़ती भइल। हालाँकि, सेवा के परिभाषा के आधार पर वास्तविक इस्तेमाल के आँकड़ा निर्भर बा। 

साल 2015 के नवंबर में एकरा के दुबारा डिजाइन कइल गइल।

## इहो देखल जाय
* गूगल
* फेसबुक
* ट्विटर

## संदर्भ

## बाहरी कड़ी
* 

श्रेणी:सोशल मीडिया
वाइबर

**वाइबर** (Viber) एगो फ्री एप्लीकेशन बा जे क्रास-प्लेटफार्म तुरंत संदेस सुबिधा देला। ई इजराइल के कंपनी वाइबर मीडिया द्वारा बनावल गइल आ एकरे बाद जापानी कंपनी राकुतेन द्वारा खरीद लिहल गइल। संदेस भेजे के अलावा प्रयोगकर्ता लोग फाइल ट्रांसफर के माध्यम से फोटो, बीडियो वगैरह भी साझा क सके ला। दिसंबर 2016 तक ले वाइबर पर 80 करोड़ रजिस्टर्ड प्रयोगकर्ता लोग रहल।

## इहो देखल जाय
* फेसबुक
* फेसबुक मैसेंजर
* वाट्स एप

## संदर्भ

## बाहरी कड़ी
* 

श्रेणी:सोशल मीडिया
सोशल मीडिया

**सोशल मीडिया** आजकाल्ह के इलेक्ट्रानिक जुग में वेब आ इंटरनेट आधारित माध्यम बा जेकरा इस्तेमाल करे वाला लोग आपन बात-बिचार आपस में साझा क सकत बा। कई ठो सोशल नेटवर्किंग साइट आ सर्विस अउरी माइक्रोब्लागिंग वेबसाइट सभ ई सुबिधा देत बाड़ी कि प्रयोगकर्ता आपन खुद के कंटेंट (छोट ब्लॉग, टिप्पणी, फोटो, एनीमेशन, बीडियो वगैरह सामग्री) के इंटरनेट आधारित समुदाय (वर्चुअल कम्युनिटी) में साझा क सकत बा। एही तरे दुसरे लोगन के कंटेंट पर टिप्पणी भा राय जाहिर क सकत बा, दुबारा साझा क सकत बा या फिर खराब कंटेंट के रिपोर्ट क सकत बा।

आजकाल्ह के कुछ प्रमुख सोशल नेटवर्किंग सर्विस सभ में फेसबुक, वाट्सएप, ट्विटर, यूट्यूब, मैसेंजर, वाइबर, टंबलर, लिंक्डइन, वीचैट वगैरह बाने।

सोशल मीडिया, सामन्य मीडिया से कई रूप में अलग भी बा। तेजी भा तात्कालिकता, कंटेंट के गुणवत्ता (क्वालिटी), पहुँच, बहुलता (कई स्रोत, कई उपभोक्ता) वगैरह कई बिंदु गिनावल जा सके लें जिनहन के आधार पर सामान्य मीडिया (जइसे अखबार, टीवी, रेडियो) से ई मीडिया अलग बा।

सोशल मीडिया के अच्छा आ खराब दुनों तरह के परभाव भी लोगन द्वारा अखियान कइल जा रहल बा। साइबरबकैती, ट्रोलिंग आ ऑनलाइन हरासमेंट वगैरह के मामिला सोझा आइल बाने आ डिप्रेसन आ कुछ अन्य मनोबैज्ञानिक समस्या में बढ़ती के कारण के रूप में भी सोशल मीडिया के भूमिका होखे के दावा कइल जा रहल बा। लाभ के चीज में, लोगन के आपन राय जाहिर करे, दूसरा लोग के राय जाने, बिबिध स्रोत से उपलब्ध जानकारी के तुलना करे वगैरह के अवसर में भारी बढ़ती भइल बा।

## इहो देखल जाय
* सोशल नेटवर्किंग सर्विस
* कम्युनिकेशन
* ट्रोलिंग

## संदर्भ


श्रेणी:इंटरनेट संस्कृति
श्रेणी:समाज
वीचैट

**वीचैट** (WeChat; चीनी भाषा: 微信) चीनी सोशल मीडिया हवे। एह पर तुरंत संदेस, सामग्री साझा करे, आ इलेक्ट्रानिक पेमेंट वगैरह के सुबिधा उपलब्ध बा। ई साल 2011 में पहिली बेर रिलीज भइल आ महीनावार प्रयोगकर्ता के हिसाब से ई साल 2017 ले दुनिया के टॉप सोशल एप में से एक बन चुकल बा आ 938 मिलियन (93.8 करोड़) सक्रिय प्रयोगकर्ता लोग बा। हालाँकि, इहो देखल गइल बा कि साल 2017 तक ले भी ई चीन से बाहर के मार्केट में जगह बनावे में नाकाम रहल बाटे।

## इहो देखल जाय
* फेसबुक
* फेसबुक मैसेंजर
* वाइबर

## संदर्भ

## बाहरी कड़ी
* Official WeChat website
* Official WeChat English website
* Official WeChat Pay English website

श्रेणी:सोशल मीडिया
श्रेणी:चीनी आविष्कार
श्रेणी:मोबाइल बैंकिंग
हैशटैग

**हैशटैग** सोशल मीडिया मे परजोग होखे वाला एगो तरीका बा जेहमे कोनो शब्द, चाहे वाक्य के हिस्सा के पहिले 'हैश' के चीन्हा `#` लगा दिहल जाला आ एकरे द्वारा बिसय के बर्गीकरण या टैगिंग हो जाला कि बाकी पाठ भा संदेस कवना चीज से संबंधित बा।

## संदर्भ

श्रेणी:सोशल मीडिया
श्रेणी:इंटरनेट संस्कृति
चंद्रकांता

**चंद्रकांता** एगो हिंदी भाषा के उपन्यास हवे। एकर लेखक देवकीनंदन खत्री रहलें। उपन्यास के पहिली बेर 1888 में छापल गइल आ ई हिंदी भाषा के सुरुआती आधुनिक उपन्यास मानल जाला। उपन्यास के कहानी प्रेम कथा आ ऐय्यारी आ तिलिस्म के काल्पनिक घटना सभ बिबरन के ले के लिखल गइल आ अपना दौर में बहुत प्रसिद्ध भइल।

## संदर्भ

श्रेणी:भारतीय उपन्यास
श्रेणी:हिंदी भाषा के उपन्यास
अनामदास का पोथा

**अनामदास का पोथा:अथ रैक्व आख्यान** हिंदी भाषा के एगो उपन्यास बा। एकर लेखक हजारी प्रसाद द्विवेदी रहलें। उपन्यास इतिहासी पृष्ठभूमि में लिखल गइल बा बाकी वर्तमान सामाजिक-आर्थिक द्वंद से एकदम अलग नइखे।

## फुटनोट

## स्रोत सामग्री

* 

श्रेणी:हिंदी भाषा के उपन्यास
श्रेणी:भारतीय उपन्यास
सेवा सदन

***सेवा सदन*** भा ***बाज़ार-ए-हुस्न*** () हिंदीआ उर्दू दुनों भाषा में छपल उपन्यास बा। एकर लेखक मुंशी प्रेमचंद रहलें।

मूल रूप से ई उपन्यास उर्दू में लिखल गइल आ हिंदी रूपांतर कइल गइल रहे। हालाँकि, एकर हिंदी संस्करण पहिले छप गइल जे कलकत्ता से 1919 में छपल। बाद में लाहौर से एकर उर्दू रूप छपल, 1924 में।

## संदर्भ

श्रेणी:हिंदी भाषा के उपन्यास
श्रेणी:उर्दू-भाषा के उपन्यास
ग़बन

***ग़बन*** हिंदी भाषा के एगो उपन्यास बा। एकर लेखक मुंशी प्रेमचंद रहलें।

## संदर्भ

श्रेणी:हिंदी भाषा के उपन्यास
श्रेणी:भारतीय उपन्यास
गुनाहों का देवता

***गुनाहों का देवता***, धर्मवीर भारती के लिखल, हिंदी भाषा के एगो उपन्यास बा। उपन्यास के पहिला संस्करण 1949 में छपल आ अबतक ले एकर कइयन ठे संस्करण छप चुकल बाड़ें। हिंदी साहित्य के सभसे पापुलर उपन्यासन में एकर गिनती होला। प्रेम के प्लेटोनिक रूप के चित्रण एह उपन्यास के बिसय बा।

## कहानी
उपन्यास के कथा इलाहाबाद के माहौल में सेट बा। नायक चंदर इन्वर्सिटी में पढ़े वाला बिद्यार्थी बाने आ प्रोफेसर साहब के कृपापात्र बाने, घरेलू संबंध में प्रोफेसर साहब उनके बेटा नियर माने लें। प्रोफेसर साहब के लइकी सुधा चंदर से घुलल मिलल बाड़ी। आगे चल के दुनों लोग के बीच प्रेम भाव उपजत बा। दुनों लोग के प्रेम पबित्र प्रेम बा बाकी सुधा के बियाह दुसरे जगह हो जात बा। एकरा बाद, सुधा के लमहर बेमारी के बाद निधन हो जाला।

## एडाप्टेशन
1969 में *‘एक था चंदर एक थी सुधा’* नाम के एगो फिलिम आंशिक रूप से शूट कइल गइल रहे। एह फिलिम में अमिताभ बच्चन आ जया भादुड़ी मुख्य भूमिका में रहल लोग। ई फिल्म एह उपन्यास पर आधारित रहे, बाकिर बाद में ई फिल्म पूरा ना हो पाइल आ रोक दिहल गइल।

2015 में गरिमा प्रोडक्शंस एह उपन्यास पर एगो टीवी रूपांतरण बनवलस। एह शो के नाम भी ‘एक था चंदर एक थी सुधा’ रहल, जवन लाइफ ओके पर प्रसारित भइल, आ बाद में हॉटस्टार पर भी उपलब्ध भइल। एह शो में मुख्य भूमिका में अभिनेता राहिल अज़ीम आ अभिनेत्री उमंग जैन रहलें।

## संदर्भ

श्रेणी:हिंदी भाषा के उपन्यास
श्रेणी:भारतीय उपन्यास
आग का दरिया

***आग का दरिया*** () उर्दू भाषा के उपन्यास बा। एकर लेखिका कुर्रतुलेन हैदर रहली। बाद में ऊ खुद एकर अंग्रेजी अनुवाद भी कइली आ अन्य भाषा सभ में भी एकर अनुवाद भइल बा। उपन्यास के कहानी भारतीय उपमहादीप के इतिहासी-सामाजिक बिकास पर आधारित बा। कहानी के सुरुआत चंद्रगुप्त मौर्य के काल से शुरू होले आ भारत-पाकिस्तान बँटवारा के बाद के परभाव तक ले बिस्तार लिहले बा।

उपन्यास पहिली बेर 1959 छपल आ 1998 में एकर अंग्रेजी अनुवाद छपल।

## संदर्भ

श्रेणी:उर्दू-भाषा के उपन्यास
श्रेणी:भारतीय उपन्यास
पिंजर

***पिंजर*** ( एगो पंजाबी भाषा के उपन्यास बा। एकर लेखिका अमृता प्रीतम रहली। भारत-पाकिस्तान बँटवारा के बाद के स्थिति के देखावे वाला उपन्यास एगो लड़की पूरो के कहानी हवे जेकरा एगो मुसलमान पकड़ ले जाला, जब ऊ भाग के वापिस लवटे ले तब ओकरा घर-परिवार के लोग अंकार करे से माना क देलें।

पहिली बेर ई उपन्यास 1950 में छपल। उपन्यास के कहानी पर 2003 में एही नाँव से फिलिम बनल जेह में उर्मिला मांतोडकर पूरो के रोल कइले रहली आ मनोज बाजपेयी आ संजय सूरी मुख्य कलाकार रहल लोग।

## संदर्भ

श्रेणी:पंजाबी भाषा के उपन्यास
श्रेणी:भारतीय उपन्यास
उमराव जान अदा

***उमराव जान अदा*** () उर्दू भाषा के उपन्यास बा। एकर लेखक मिर्जा हादी रुसवा रहलें। बहुत लोग एकरा के उर्दू भाषा के पहिला उपन्यास भी माने ला।

उपन्यास के कहानी पर कई गो फिलिम आ एक ठो टीवी धारावाहिक भी बन चुकल बा। सभसे परसिद्ध, मुजफ्फर अली के बनावल हिंदी फिलिम *[[उमराव जान]] (1981)* रहल जेह में रेखा मुख्य भूमिका में रहली।

## संदर्भ

श्रेणी:उर्दू-भाषा के उपन्यास
श्रेणी:भारतीय उपन्यास
पीर-ए-कामिल

***पीर-ए-कामिल*** उर्दू भाषा के एगो उपन्यास बा। एकर लेखिका उमेरा अहमद बाड़ी।

उर्दू में ई उपन्यास 2004 में छपल आ फिर 2011 में एकर अंग्रेजी संस्करण छपल, अंग्रेजी भाषांतर भी लेखिका द्वारा खुदे कइल गइल बा। कहानी एगो घर से भागल लइकी इमामा हाशिम आ एक ठो लड़िका सालार सिकंदर के बा आ लगभग दस साल के घटना सभ के देखावे ले।

## संदर्भ

श्रेणी:उर्दू-भाषा के उपन्यास
श्रेणी:पाकिस्तानी उपन्यास
दि विंड्स ऑफ विंटर

***दि विंड्स ऑफ विंटर*** अंग्रेजी भाषा में छपे वाला उपन्यास बा जेकर लेखक जॉर्ज आर॰ आर॰ मार्टिन बाने। ई उपन्यास मार्टिन के उपन्यास सीरीज *अ सांग ऑफ आइस एंड फायर* के छठवाँ भाग होखी। मार्टिन के अनुसार एह सिरीज के अंतिम दू उपन्यास बहुत बड़हन होखिहें (मैनुस्क्रिप्ट पन्ना 1,500+ हरेक के होखी)।

जनवरी 2017 में मार्टिन ई घोषणा कइलेन कि, उनके बिस्वास बा कि "एह साल" ई उपन्यास छप जाई, एह साल से उनके इशारा 2017 रहे।

## संदर्भ

श्रेणी:अंग्रेजी-भाषा के उपन्यास
श्रेणी:अमेरिकी उपन्यास
श्रेणी:भबिस्य में छपे वाली किताब
भारतीय लोक संगीत

**भारतीय लोक संगीत** अपने-आप में बहुत बिबिधता लिहले बा। भारत के क्षेत्र बिस्तार के अलग-अलग इलाका में लोक संगीत, गीत आ बाजा सभ में पर्याप्त अंतर देखे के मिले ला। सिनेमा आ आधुनिक संगीत के चलते लोक संगीत के बिधा के महत्त्व भी कम भइल बा आ कलाकार लोग के संख्या भी गिर रहल बा। एही के साथ, नया माध्यम में भी कुछ लोग अपना इलाका के संस्कृति के प्रति पोढ़ लगाव के कारण एकरा बचावे के कोसिस भी कर रहल बा आ एह कारन लोक संगीत में ब्यापक बदलाव भी देखे के मिलत बा।

भारतीय लोक संगीत के परंपरा हमेशा से लोकगीत आ लोकनाच आधारित रहल बा। एह गीतन के रचना आ संरक्षण में संत कवी लोग के बहुत योगदान रहल बा। बाद के समय में लोकगीतन के धुन ले के भा परंपरागत लोक संगीत के साज-बाज के साथ नया रचना सभ के भी लोकगीत के नाँव से चलावल गइल। एह नवका लोकगीत आ संगीत सभ के भी आपन अलगे जगह बा।

## बिबिध रूप
### गरबा
गरबा गुजरात के लोकगीत आ लोकनाच हवे। उत्पत्ती गर्भघट से बतावल जाले, जहाँ एगो औरत घइली के अंदर दिया रख के नाचे ले आ बाकी सखी लोग सहायक के रूप में रहे ला।

### डांडिया
डांडिया भी गुजरात के लोकनाच हवे। मरद-मेहरारू दुन्नो मिल के हाथ में लकड़ी के छोट-छोट डंडी ले के नाचे ले आ ताल के साथ डंडी लड़ावे लें।

### पहाड़ी
उत्तराखंड के कुमाऊ आ गढ़वाल दुनों के लोकगीत आ संगीत।

### पंडवानी
### यह छत्तीसगढ़ राज्य की लोक गीत है। पंडवानी गीत में महाभारत कल के पांडवों की कहानी का वर्णन किया जाता है, प्रमुख रूप से पांच पांडवों में से दूसरे भाई भीम इस शैली में कहानी नायक होते हैं। छत्तीसगढ़ की प्रमुख गायिका तीजन बाई ने भारत सहित विदेशों में भी इस गीत को लोकप्रिय बनवाया हैं।
### बाउल
बंगाल में संत लोग द्वारा 18वीं, 19वीं आ 20वीं सदी में प्रचलित ई एक तरह के सूफी गीत नियर परंपरा हवे। खामक, एकतारा आ दुतारा नियर बाजा सहायक के रूप में लिहल जालें आ गीत भक्ति आ रहस्य, अपना अंदर के मानुष के खोज से जुड़ल होलें।

### बिहूगीत
आसाम के प्रसिद्ध गीत आ नाच हवे।

### भटियाली
बंगाल के मल्लाह आ मछेरा लोग के गीत-संगीत हवे।

### भांगड़ा आ गिद्धा
पंजाब के लोकगीत आ नाच।

### भावगीत
कर्नाटक संगीत के शास्त्रीय परंपरा के समानांतर हल्का (सहज) संगीत जे काफी कुछ ग़ज़ल गायकी नियर होला।

### लावणी
महाराष्ट्र के गीत-संगीत।

## इहो देखल जाय
* लोक संगीत
* भोजपुरी लोकगीत

## संदर्भ

श्रेणी:लोकसंगीत
श्रेणी:संगीत
श्रेणी:भारतीय संस्कृति
हिलैरी मैंटेल

**डेमे हिलैरी मैरी मैंटेल**, जनम नाँव **थॉम्प्सन**, (जनम 6 जुलाई 1952), अंग्रेजी भाषा के एक ठो लेखिका बाड़ी। इनके लेखन में उपन्यास, कहानी, संस्मरण, आ इतिहासी गल्प (फिक्शन) शामिल बा।

हिलैरी के दू बेर मान बुकर पुरस्कार मिल चुकल बा, पहिली बेर 2009 के उपन्यास *[[वूल्फ हाल]]* खातिर आ दूसरी बेर *[[ब्रिंग अप दि बॉडीज]]* खातिर। दू बेर मान बुकर पुरस्कार पावे वाली ई पहिली औरत बाड़ी, इनका पहिले जे एम कोएटज़ी, पीटर कैरी आ जे जी फैरेल के ई पुरस्कार दू बेर मिलल बा। इनके नया उपन्यास *[[दि मिरर एंड दि लाइट]]* लिखल जा रहल बा आ जल्दिये छपे वाला बा।

## इहो देखल जाय
* *[[दि मिरर एंड दि लाइट]]*

## संदर्भ

श्रेणी:जियत लोग
श्रेणी:1952 में जनम
श्रेणी:अंग्रेजी-भाषा के लेखक
श्रेणी:ब्रिटिश लेखक
श्रेणी:ब्रिटिश लोग
क़ब्बत-अल-सख़रा

**क़ब्बत-अल-सख़रा** (قبة الصخرة‎‎ ), (अंग्रेजी: The Dome of the Rock; हिब्रू भाषा: כיפת הסלע‎‎ किप्पत-हा-सेला) जेकर अर्थ होला *चट्टान के गुंबद*, जेरुसलम में एगो इतिहासी महजिद आ धरोहर बा।

एकर निर्माण 691 ईसवी में, उमय्यद ख़लीफ़ा अब्द-अल-मलिक के आदेश पर भइल। एकर निर्माण *जुपिटर कैपिटोलिनस* के रोमन काल के मंदिर के जगह पर भइल जे खुद एगो यहूदी मंदिर के जगह पर बनावल गइल रहे जब 70 ईसवी में जेरुसलम के घेराव के दौरान मूल यहूदी मंदिर के गिरा दिहल गइल रहे। महजिद के मूल गुंबद 1015 में ढह गइल आ एकरा के 1022–23 में दोबारा बनावल गइल आ ई इस्लामी आर्किटेक्चर के सभसे पुरान नमूना सभ में से एक बा।

भवन के रूपरेखा आ रचना आसपास के बाइजेन्टाइन चर्च आ महल सभ से परभावित हऽ, हालाँकि तुर्कमान (ऑटोमन) साम्राज्य के दौरान एकर बाहरी सजावट में काफी बदलाव कइल गइल। एकरा बाद आधुनिक काल में भी एह में बदलाव कइल गइल, खासतौर पर एकर गुंबद पर सोना के पत्तर चढ़ावे के काम जे 1959–61 में, आ दोबारा 1993 में भइल। आठ कोण के भवन रचना भी बाइजेन्टाइन चर्च सीट ऑफ दि मैरी से परभावित हो सकेलाजेकर निर्माण 451 आ 458 में जेरुसलम आ बेतलहम के बीच के सड़क पर भइल।

इस्लाम के अनुयायी लोग खातिर एह महजिद के बहुत महत्त्व बा। मानल जाला के मोहम्मद के स्वर्ग के रात भर के यात्रा के सुरुआत एही पत्थर से भइल जे एह महजिद के बीच में रखल बा।

## संदर्भ

श्रेणी:येरुशलम
श्रेणी:मस्जिद
श्रेणी:इस्लाम
अज्ञेय

**सच्चिदानंद हीरानंद वात्स्यायन "अज्ञेय"** (7 मार्च 1911 – 4 अप्रैल 1987) हिंदी भाषा के कवि, लेखक, पत्रकार आ संपादक रहलें। रचनात्मक काम के अलावा अज्ञेय क्रांतिकारी आंदोलन के हिस्सा भी रहलें। हिंदी साहित्य में इनका के *नई कबिता* आंदोलन आ *प्रयोगवाद* के अस्थापना आ परतिष्ठा करे वाला रचनाकार लोग में जानल जाला। अज्ञेय कुछ दिन ले पत्रिका *दिनमान* के संपादनो कइलें आ इनके संपादन में कबिता के संकलन *तार सप्तक* के प्रकाशन भी भइल।

*शेखर: एक जीवनी*, *नदी के द्वीप*, *आँगन के पार द्वार* आ *कितनी नावों में कितनी बार* इनके कुछ प्रमुख रचना सभ में गिनावल जा सके ला। लेखन के अलावा अज्ञेय अनुबादक के काम भी कइलें आ कई बिदेसी रचना सभ के हिंदी भाषा में अनुबाद कइलें। धर्मवीर भारती के लिखल उपन्यास *[[सूरज का सातवाँ घोड़ा]]* के अंग्रेजी अनुबाद *दि सन्स सेवेंथ हॉर्स* के नाँव से 1999 में छपल। एकरे अलावा, आपन खुद के रचना सभ के भी अंग्रेजी भाषा में अनुबाद कइलें।

साहित्यिक योगदान खातिर इनके साहित्य अकादमी, ज्ञानपीठ, गोल्डन रेथ अवार्ड, आ भारत भारती पुरस्कार मिलल।

4 मार्च 1987 के, 76 बरिस के उमिर में, इनके दिल्ली में निधन भ गइल।

## संदर्भ

श्रेणी:1911 में जनम
श्रेणी:1987 में निधन
श्रेणी:हिंदी-भाषा के लेखक
श्रेणी:भारतीय लेखक
श्रेणी:कुशीनगर जिला के लोग
श्रेणी:भारत के आजादी आंदोलन में सक्रिय लोग
शेखर: एक जीवनी

**शेखर: एक जीवनी** अज्ञेय के लिखल उपन्यास हवे जे दू भाग में छपल बा। पहिला भाग के प्रकाशन 1941 में भइल। मूल रूप से ई उपन्यास तीन भाग में लिखल गइल रहे, जब अज्ञेय दिल्ली षडयंत्र केस में जेल में बंद रहलें, तीसरा भाग कबो छपल ना काहें कि जेलर एकर हाथ से लिखल प्रति जब्त क लिहलें आ लवटवलें ना।

उपन्यास में "शेखर" नाँव के एगो ब्यक्ति के जीवन के बिकास देखावल गइल बा आ एह बिकास के क्रम के मनोबैज्ञानिक बिस्लेषण कइल गइल बा। कई लोग ई माने ला कि उपन्यास के रूप में शेखर अज्ञेय के खुद के जीवन कथा हवे। हालाँकि, उपन्यास के भूमिका में आ बाद में भी अज्ञेय खुद कहलें कि एह में उनके जीवन से बहुत समानता बा, बाकिर पात्र के बिकास के साथ-साथ ऊ अलग होखत चल गइल बा।

## इहो देखल जाय
* *[[नदी के द्वीप]]*

## संदर्भ

## बाहरी कड़ी
* शेखर: एक जीवनी , परिचय, राजकमल प्रकाशन के वेबसाइट पर। 

श्रेणी:हिंदी भाषा के उपन्यास
श्रेणी:भारतीय उपन्यास
गोरखनाथ

**गुरु गोरखनाथ** हिंदू धर्म में के जोगी लोग के नाथ पंथ के स्थापना करे वाला संत रहलें। इनके जीवन के बारे में बहुत जानकारी ना बा। कथा के मोताबिक ई मछेंदरनाथ के चेला रहलें।

गोरखनाथ द्वारा स्थापित मत के माने वाला लोग जोगी, दर्शनी, भा कनफटवा कहाला आ ई लोग हिमालय के तराई के इलाका में पंजाब से ले के बिहार ले फइलल बा आ नेपाल में भी पर्याप्त संख्या में बा।

उत्तर प्रदेश के गोरखपुर इनहीं के नाँव पर बसल शहर बा जहाँ परसिद्ध गोरखनाथ मठ बाटे।

## इहो देखल जाय
* नाथ पंथ
* गोरखनाथ मठ

## संदर्भ

श्रेणी:गोरखपुर
श्रेणी:उत्तर प्रदेश
श्रेणी:हिंदू लोग
श्रेणी:हिंदू संत
काशी का अस्सी

***काशी का अस्सी*** हिंदी भाषा के एगो उपन्यास बा। एकर लेखक काशीनाथ सिंह बाने। उपन्यास के कथा बनारस के मोहल्ला अस्सी आ इहाँ के लोग के बारे में बा। उपन्यास के पात्र लोग में वास्तविक आ काल्पनिक दूनों तरह के पात्र शामिल बाने आ ई संस्मरण आ गल्प के मेरवन बिधा में लिखल गइल बा।

उपन्यास में राम मंदिर आंदोलन आ बाद के समय के बरनन प्रमुख रूप से कइल गइल बा।

उपन्यास अपना भाषा खातिर चर्चा में  रहल बा। एकरे आधार पर एगो फिलिम भी बनल बा, मोहल्ला अस्सी के नाँव से, जेह में सनी देओल पंडित धरमदास के मुख्य भूमिका में बाने। 

## संदर्भ

श्रेणी:हिंदी भाषा के उपन्यास
श्रेणी:भारतीय उपन्यास
काशीनाथ सिंह

**काशीनाथ सिंह** (जनम 1937) हिंदी भाषा के भारतीय लेखक बाने। इनकर लिखल कहानी, आ उपन्यास खातिर इनके परसिद्धि मिलल। साल 2011 खातिर इनके साहित्य अकादमी पुरस्कार मिलल।

कहानी लेखक के रूप में पहिले से चर्चित काशीनाथ के सभसे ढेर परसिद्धि इनके उपन्यास *[[काशी का अस्सी]]* से मिलल जे बनारस के मोहल्ला अस्सी के आधार बना के राजनीतिक-सांस्कृतिक परिप्रेक्ष्य रेखांकित करे वाला उपन्यास बा।

## संदर्भ

श्रेणी:जियत लोग
श्रेणी:1937 में जनम
श्रेणी:हिंदी-भाषा के लेखक
श्रेणी:भारतीय लेखक